хуморески за Щерки
Един баща имал сляпа дъщеря. Отишъл на врачка да търси лек. Врачката му казала, че дъщеря му ще прогледне, но баща ѝ щял да умре.
- Нищо! - рекъл си бащата.
- Аз моят живот съм го изживял, поне дъщерята да прогледне...
Отишъл човекът в кръчмата и почнал да пие. Пил, пил, но не го ловило, не могъл да умре от пиене.
Тръгнал си, и пак си помислил:
- Белким мине някоя кола да ме блъсне...
Но и това не станало.
- Няма да е днес! - казал си човекът и се прибрал.
Вкъщи, още от вратата жена му се развикала:
- Айде бе, къде ходиш, никакъв те няма, съседът умря, а дъщеря ни прогледна.